CELEX: 32012R0481
Language: et
Date: 2012-06-07 00:00:00
Title: Komisjoni rakendusmäärus (EL) nr 481/2012, 7. juuni 2012 , millega kehtestatakse kõrgekvaliteedilise veiseliha tariifikvoodi haldamise kord

8.6.2012   
            
            
               ET
            
            
               Euroopa Liidu Teataja
            
            
               L 148/9
            
         KOMISJONI RAKENDUSMÄÄRUS (EL) nr 481/2012,
   7. juuni 2012,
   millega kehtestatakse kõrgekvaliteedilise veiseliha tariifikvoodi haldamise kord
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 144 lõiget 1 ja artiklit 148 koostoimes artikliga 4,
   ning arvestades järgmist:
   
               (1)
            
            
               Nõukogu määrusega (EÜ) nr 617/2009 (2) on avatud mitmeks aastaks autonoomne imporditariifikvoot 20 000 tonni kõrgekvaliteedilise veiseliha impordiks. Kõnealust määrust on muudetud Euroopa Parlamendi ja nõukogu määrusega (EL) nr 464/2012, (3) millega suurendatakse imporditariifikvooti 21 500 tonnini alates määruse avaldamisele järgneva kuu esimesest päevast ning 48 200 tonnini alates 1. augustist 2012. Põllumajandussaaduste tariifikvoote tuleb hallata vastavalt määruse (EÜ) nr 1234/2007 artikli 144 lõikele 2. Määrusega (EL) nr 464/2012 muudetud määruse (EÜ) nr 617/2009 artiklis 2 on sätestatud, et tariifikvooti haldab komisjon rakendusaktidega, mis tuleb vastu võtta Euroopa Parlamendi ja nõukogu 16. veebruari 2011. aasta määruse (EL) nr 182/2011 (millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes) (4) artiklis 5 sätestatud kontrollimenetluse kohaselt.
            
         
               (2)
            
            
               Komisjoni 13. juuli 2009. aasta määruses (EÜ) nr 620/2009 (milles sätestatakse kõrgekvaliteedilise veiseliha imporditariifikvootide haldamine) (5) on sätestatud asjaomaste tariifikvootide haldamise kord, kohaldades impordilitsentsi taotluste üheaegse läbivaatamise meetodit, nagu on osutatud määruse (EÜ) nr 1234/2007 artikli 144 lõike 2 punktis b. Kõrgekvaliteedilise veiseliha liidu tariifikvoodi haldamise hiljutistest kogemustest nähtub kõnealuse kvoodi haldamise parandamise vajadus. Määruse (EÜ) nr 1234/2007 artikli 144 lõike 2 punktis a osutatud põhimõttel „kes ees, see mees” rajaneva haldussüsteemi kasutamisel saadud kogemused on olnud positiivsed muudes põllumajandussektorites. Haldamise lihtsustamise huvides ja mis tahes spekulatiivse käitumise vältimise eesmärgil tuleks seepärast kolmandatest riikidest pärit kõrgekvaliteedilise veiseliha tariifikvooti hallata vastavalt komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) (6) artiklitele 308a, 308b ja artikli 308c lõikele 1, milles on sätestatud tariifikvootide haldamise kord, mille kohaselt kasutatakse tariifikvoote tollideklaratsioonide vastuvõtmise kuupäevade järjekorras. Kui importi hallatakse vastavalt kõnealusele korrale, ei ole enam vaja impordilitsentse nõuda.
            
         
               (3)
            
            
               Korrapärase impordi tagamiseks oleks asjakohane jagada aastane tariifikvoot kvartaalseteks alaperioodideks. Vastavad järjekorranumbrid tuleks kindlaks määrata vastavalt määruse (EMÜ) nr 2454/93 artikli 308a lõikele 6.
            
         
               (4)
            
            
               Määruses (EÜ) nr 617/2009 on sätestatud, et kvoodiaasta kestab 1. juulist 30. juunini. Selleks et tagada sujuv üleminek praegu kehtivalt üheaegse läbivaatamise meetodilt sellisele haldussüsteemile, mis rajaneb põhimõttel „kes ees, see mees”, tuleks uut haldusmeetodit kohaldada alates 1. juulist 2012.
            
         
               (5)
            
            
               Esimesel kvartaalsel alaperioodil (1. juulist kuni 30. septembrini 2012) saadaolev kogus tuleks arvutada proportsionaalselt, võttes arvesse kuni 31. juulini 2012 kohaldatavat aastast tariifikvooti ning alates 1. augustist 2012 kohaldatavat uue aastase tariifikvoodi suurendatud mahtu.
            
         
               (6)
            
            
               Määrusega (EÜ) nr 617/2009 avatud tariifikvoodi alusel imporditud kaupade vabasse ringlusse lubamise tingimuseks peaks olema eksportiva kolmanda riigi pädeva asutuse välja antud autentsussertifikaadi esitamine. Kõnealuste autentsussertifikaatide väljaandmisega peaks tagatama, et imporditud kaubad kvalifitseeruvad käesolevas määruses määratletud kõrgekvaliteedilise veiselihana.
            
         
               (7)
            
            
               Selguse huvides tuleks määrus (EÜ) nr 620/2009 tunnistada kehtetuks ja asendada see uue rakendusmäärusega.
            
         
               (8)
            
            
               Kuna uut haldussüsteemi kohaldatakse alates 1. juulist 2012, ei tohiks juunis 2012 välja anda litsentse, mida on taotletud vastavalt määrusele (EÜ) nr 620/2009.
            
         
               (9)
            
            
               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese ja -ala
   1.   Käesolevas määruses sätestatakse määrusega (EÜ) nr 617/2009 ette nähtud kõrgekvaliteedilise veiseliha liidu aastase imporditariifikvoodi (edaspidi „tariifikvoot”) haldamise kord. Tariifikvoodi periood, maht ja maksumäär sätestatakse käesoleva määruse I lisas.
   2.   Käesolevat määrust kohaldatakse kõrgekvaliteedilise värske, jahutatud või külmutatud veiseliha suhtes, mis vastab II lisas sätestatud nõuetele.
   Käesoleva määruse kohaldamisel tähendab külmutatud liha liha, mille sisetemperatuur on Euroopa Liidu tolliterritooriumile sisenemisel vähemalt –12 °C.
   Artikkel 2
   Tariifikvoodi haldamine
   1.   Tariifikvooti hallatakse põhimõttel „kes ees, see mees” vastavalt määruse (EMÜ) nr 2454/93 artiklitele 308a, 308b ja artikli 308c lõikele 1. Impordilitsentse ei nõuta.
   2.   Järjekorranumbrit 09.2201 kandvat tariifikvooti hallatakse üldkvoodina, mis hõlmab nelja kvartaalset alamkvooti, mis kannavad järjekorranumbrit 09.2202.
   Tariifikvooti saab kasutada ainult siis, kui kohaldatakse tariifi alamkvoodi järjekorranumbrit 09.2202.
   3.   Kuni 30. septembrini, 31. detsembrini ja 31. märtsini tariifi alamkvoodil põhinevate eraldiste kasutamine peatatakse vastavalt komisjoni viiendal tööpäeval novembris, veebruaris ja mais. Kasutamata jäänud kvoodid lisatakse vastavalt 1 oktoobril, 1. jaanuaril ja 1. aprillil kehtima hakkavate kvartaalsete tariifi alamkvootide mahtudele. Kvoodiaasta lõpus kasutamata kvoote järgmisse kvoodiaastasse üle ei kanta.
   Artikkel 3
   Autentsussertifikaadid
   1.   Selleks et kasutada tariifikvooti, tuleks liidu tolliasutustele esitada asjaomase kolmanda riigi pädeva asutuse välja antud autentsussertifikaat ja asjaomaste kaupade vabasse ringlusse lubamise tollideklaratsioon.
   2.   Lõikes 1 osutatud autentsussertifikaat koostatakse III lisas esitatud näidise kohaselt.
   3.   Autentsussertifikaadi pöördel peab olema märgitud, et ekspordiriigist pärit liha vastab II lisas sätestatud nõuetele.
   4.   Autentsussertifikaat kehtib üksnes siis, kui see on nõuetekohaselt täidetud ja väljaandev asutus on selle kinnitanud.
   5.   Autentsussertifikaat loetakse nõuetekohaselt kinnitatuks, kui sellel on märgitud väljaandmiskuupäev ja -koht ning kui sellel on väljaandva asutuse tempel ja sertifikaadi allkirjastamiseks volitatud isiku või isikute allkiri.
   6.   Autentsussertifikaadi originaalil ja selle koopiatel võib templit asendada trükitud pitser.
   7.   Autentsussertifikaadi kehtivusaeg lõpeb hiljemalt selle väljaandmise kuupäevale järgneval 30. juunil.
   Artikkel 4
   Kolmandate riikide väljaandvad asutused
   1.   Artiklis 3 osutatud väljaandev asutus
   
               a)
            
            
               on väljaandva asutusena tunnustatud ekspordiriigi pädeva asutuse poolt;
            
         
               b)
            
            
               kohustub kontrollima autentsussertifikaatide kandeid.
            
         2.   Komisjonile teatatakse järgmised andmed:
   
               a)
            
            
               artiklis 3 osutatud autentsussertifikaati välja andva asutusena või asutustena tunnustatud asutus(t)e nimi ja aadress, võimaluse korral ka e-posti ja internetiaadress;
            
         
               b)
            
            
               väljaandva asutuse või väljaandvate asutuste poolt kasutatavad templijäljendite näidised;
            
         
               c)
            
            
               menetlused ja kriteeriumid, mille alusel saab väljaandev asutus või saavad väljaandvad asutused kindlaks teha, kas II lisas sätestatud tingimused on täidetud.
            
         Artikkel 5
   Kolmanda riigi teatised
   Kui II lisas sätestatud tingimused on täidetud, avaldab komisjon asjaomase väljaandva asutuse või asjaomaste väljaandvate asutuste nime(d) Euroopa Liidu Teataja C-seerias või muul asjakohasel viisil.
   Artikkel 6
   Kohapealsed kontrollid kolmandates riikides
   Komisjon võib vajaduse korral taotleda, et kolmas riik lubaks komisjoni esindajatel teha kohapealseid kontrolle kõnealuses kolmandas riigis. Kõnealused kontrollid tehakse koostöös asjaomase kolmanda riigi pädevate asutustega.
   Artikkel 7
   Kehtetuks tunnistamine
   Määrus (EÜ) nr 620/2009 tunnistatakse kehtetuks.
   Artikkel 8
   Üleminekumeetmed
   2012. aasta juunikuu esimesel seitsmel päeval määruse (EÜ) nr 620/2009 artikli 3 kohaselt esitatud litsentsitaotlused lükatakse tagasi käesoleva määruse jõustumise kuupäeval. Kõnealuste taotlustega seoses esitatud tagatised vabastatakse.
   Artikkel 9
   Jõustumine ja kohaldamine
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. juulist 2012.
   Artiklit 8 kohaldatakse siiski alates käesoleva määruse jõustumise kuupäevast.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. juuni 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 182, 15.7.2009, lk 1.
   
      (3)  ELT L 149, 8.6.2012, lk 1.
   
      (4)  ELT L 55, 28.2.2011, lk 13.
   
      (5)  ELT L 182, 15.7.2009, lk 25.
   
      (6)  EÜT L 253, 11.10.1993, lk 1.
   
      I LISA
      
         Kõrgekvaliteedilise värske, jahutatud või külmutatud veiseliha tariifikvoodid
      
      
                  Jrk-nr
               
               
                  CN-kood
               
               
                  Toote kirjeldus
               
               
                  Tariifikvoodi periood
               
               
                  Tariifikvoodi suurus
                  (netokaal tonnides)
               
               
                  Tariifikvoodi maksumäär
               
            
                  
                     Ajavahemik: 1. juuli 2012 – 30. juuni 2013
                  
               
            
                  09.2201 (1)
                  
               
               
                  ex 0201
               
               
                  Värske, jahutatud või külmutatud veiseliha, mis vastab II lisas sätestatud nõuetele
               
               
                  1. juuli – 30. juuni
               
               
                  45 975
               
               
                  Null
               
            
                  ex 0202
               
            
                  ex 0206 10 95
               
            
                  ex 0206 29 91
               
            
                   
               
               
                   
               
               
                   
               
               
                  millest:
               
            
                  09.2202
               
               
                   
               
               
                  1. juuli – 30. september
               
               
                  9 825
               
            
                  09.2202
               
               
                   
               
               
                  1. oktoober – 31. detsember
               
               
                  12 050
               
            
                  09.2202
               
               
                   
               
               
                  1. jaanuar – 31. märts
               
               
                  12 050
               
            
                  09.2202
               
               
                   
               
               
                  1. aprill – 30. juuni
               
               
                  12 050
               
            
                  
                     Ajavahemikud alates 1. juulist 2013
                  
               
            
                  09.2201 (1)
                  
               
               
                  ex 0201
               
               
                  Värske, jahutatud või külmutatud veiseliha, mis vastab II lisas sätestatud nõuetele
               
               
                  1. juuli – 30. juuni
               
               
                  48 200
               
               
                  Null
               
            
                  ex 0202
               
            
                  ex 0206 10 95
               
            
                  ex 0206 29 91
               
            
                   
               
               
                   
               
               
                   
               
               
                  millest
               
            
                  09.2202
               
               
                   
               
               
                  1. juuli – 30. september
               
               
                  12 050
               
            
                  09.2202
               
               
                   
               
               
                  1. oktoober – 31. detsember
               
               
                  12 050
               
            
                  09.2202
               
               
                   
               
               
                  1. jaanuar – 31. märts
               
               
                  12 050
               
            
                  09.2202
               
               
                   
               
               
                  1. aprill – 30. juuni
               
               
                  12 050
               
            
         (1)  Artikli 2 lõike 2 kohaselt saab tariifikvooti kasutada ainult siis, kui kohaldatakse tariifi alamkvoodi järjekorranumbrit 09.2202.
   
   
      II LISA
      
         Artiklis 1 osutatud tariifikvoodi alla kuuluvatele kaupadele esitatavad nõuded
      
      
                  1.
               
               
                  Veiseliha jaotustükid on saadud selliste alla 30 kuu vanuste mullikate ja härgade (1) rümpadelt, keda on vähemalt viimase 100 tapaeelse päeva jooksul söödetud üksnes sellise söödaga, mis vähemalt 62 % ulatuses koosneb kontsentraatidest ja/või söödateravilja kaassaadustest (sööda kuivaine põhjal) ning mis on võrdne ainevahetuses tekkiva energiasisaldusega rohkem kui 12,26 megadžauli sööda kuivaine kilogrammi kohta või ületab kõnealust energiasisaldust.
               
            
                  2.
               
               
                  Mullikad ja härjad, keda on söödetud punktis 1 kirjeldatud söödaga, on saanud keskmiselt söödakoguse (kuivaine põhjal), mis vastab nende vähemalt 1,4-protsendilisele eluskaalu juurdekasvule päevas.
               
            
                  3.
               
               
                  Rümpa, millelt veiseliha jaotustükid on saadud, hindab riigi valitsuses töötav hindaja; hindamine ja sellest tulenev rümba klassifitseerimine toimub riigi valitsuse heaks kiidetud meetodil. Riigi valitsuse heaks kiidetud hindamismeetod ja sellekohane klassifitseerimine peavad rümba laagerdumise astme ja veiseliha jaotustükkide maitsvuse tunnuste kombinatsiooni hindamisega kajastama rümba eeldatavat kvaliteeti. Kõnealune rümba hindamise meetod peab sisaldama vähemalt seljalihase (musculus longissimus dorsi) ja kondi ning kõhrede luustumise värvi ja tekstuuriga seotud laagerdumistunnuste hindamist ning ka eeldatavate maitsvuse tunnuste hindamist, sealhulgas seljalihase lihasisese rasva ja tihedusega seotud andmete kombinatsiooni.
               
            
                  4.
               
               
                  Jaotustükid märgistatakse vastavalt Euroopa Parlamendi ja nõukogu määruse (EÜ) nr 1760/2000 (2) artiklile 13.
               
            
                  5.
               
               
                  Märgisel esitatud teabele võib lisada sõnad „kõrgekvaliteediline veiseliha”.
               
            
         (1)  Kõnealuste nõuete kohaldamisel tähendavad mullikad ja härjad määruse (EÜ) nr 1234/2007 V lisa A osas vastavalt E- ja C-kategoorias määratletud loomi.
      
         (2)  EÜT L 204, 11.8.2000, lk 1.
   
   
      III LISA